Na temelju članka 39. Zakona o elektroničkim medijima („Narodne novine“; broj 111/21 i 114/22) i članka 59. Statuta Općine Vrbnik („Službene novine Primorsko-goranske“, broj 31/09, 33/09, 15/13, 25/13, 2/18, 37/18, 17/20, 2/21, 14/21), općinski načelnik Općine Vrbnik raspisuje

**JAVNI POZIV**

**za financiranje programskih sadržaja elektroničkih medija u 2023. godini**

**I. PREDMET JAVNOG POZIVA**

Predmet javnog poziva je javno prikupljanje prijava za financiranje programskih sadržaja elektroničkih medija u 2023. godini.

Sukladno odredbama Zakona o elektroničkim medijima (Narodne novine br. 111/21 i 114/22) elektronički mediji su audiovizualni programi, radijski programi i elektroničke publikacije.

Pod programskim sadržajima podrazumijevaju se objave od interesa za Općinu Vrbnik koje su izdvojene u tematske cjeline ili pojedinačno.

Cilj dodjele financijskih sredstava je proizvodnja i objava kvalitetnih programskih sadržaja od interesa za Općinu Vrbnik.

**II. UVJETI ZA PRIJAVU NA JAVNI POZIV**

Na Javni poziv mogu se prijaviti nakladnici koji obavljaju djelatnost audio i/ili audiovizualnih medijskih usluga te usluga elektroničkih publikacija i ispunjavaju sljedeće uvjete:

- imaju sjedište na području Republike Hrvatske

- prijavitelji moraju biti upisani u odgovarajuću knjigu pružatelja usluga najmanje godinu dana od dana predaje prijave

- imaju dopuštenje za satelitski, internetski, kabelski prijenos i druge dopuštene oblike prijenosa radijskog programa ili

- imaju koncesiju za područje Primorsko-goranske županije ili za područje gradova ili općina na području Primorsko goranske županije:

- televizijski nakladnici upisani u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija Primorsko-goranske županije

- radijski nakladnici upisani u Knjigu pružatelja medijskih usluga radija Agencije za elektroničke medije (AEM) – područje koncesije Primorsko-goranske županije ili područje gradova ili općina na području Primorsko-goranske županije,

- elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija, televizije ili radio postaja, a čije je sjedište na području Općine Vrbnik ili koje sadržajem većinom pokrivaju teme s područja Općine Vrbnik koji su upisani u sudski ili drugi odgovarajući registar u RH.

Broj i iznos dodijeljenih potpora bit će usklađen s raspoloživim proračunskim sredstvima Općine Vrbnik.

**III. KRITERIJI DODJELE FINANCIJSKIH SREDSTAVA**

Kriteriji temeljem kojih će se utvrđivati prednost prijavljenog projekta/programa su:

|  |  |  |
| --- | --- | --- |
|  | KRITERIJ | BROJ BODOVA |
| 1. | Kvaliteta, kreativnost, inovativnost, autorski pristup u osmišljavanju programskog sadržaja od interesa za Općinu Vrbnik i njegove građane | 0 - 10 |
| 2. | Lokalni karakter programskog sadržaja (praćenje događaja na području općine), usmjerenost na potrebe i interese građana općine Vrbnik i uključenost građana u predložene programske sadržaje | 0 – 10 |
| 3. | Kvantiteta objava i medijske platforme objava (praćenje sadržaja u televizijskom programu, na mrežnim stranicama te na društvenim mrežama prijavitelja na Javni poziv) | 0 – 10 |
| 4. | Prisustvo novinara na terenu, video i foto materijali s raznih događanja sa terena (s područja općine Vrbnik) | 0 - 10 |
| 5. | Prethodno iskustvo i suradnja s Općinom Vrbnik | 0 - 10 |
|  | Ukupno | 0 - 50 |

**IV. SADRŽAJ PRIJAVE**

Prijava na Javni poziv sadrži sljedeću dokumentaciju:

1. Obrazac 1 – ispunjen u cijelosti, ovjeren pečatom i potpisom osobe ovlaštene za zastupanje
2. Obrazac 2 – podaci o programskom sadržaju koji se prijavljuje
3. Izvadak iz Upisnika medijskih usluga koji se vodi pri Vijeću za elektroničke medije

Prijedlozi programskih sadržaja dostavljaju se isključivo na propisanim obrascima koji su dostupni na službenim mrežnim stranicama Općine Vrbnik.

Obrasci se ispunjavaju isključivo pomoću računala.

Nakladnik može na Javni poziv prijaviti jedan programski sadržaj.

**V. NAČIN PRIJAVE**

Prijava i pripadajuća dokumentaciju predaje se poštom preporučeno u zatvorenoj omotnici na adresu: Općina Vrbnik, Trg škujica 7, 51516 Vrbnik u zatvorenoj omotnici s naznakom: „Ne otvaraj - Elektronički mediji u 2023. godini“

**VI. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku od 8 (osam) dana od dana objave Javnog poziva na mrežnoj stranici Općine Vrbnik.

Prijave na Javni poziv koje ne budu podnesene u gore utvrđenom roku, na način i u obliku opisanima u točkama II., IV. i V. ovog Javnog poziva, smatrat će se neprihvatljivima i neće se razmatrati.

Razmatrat će se samo programski sadržaji koji su pravodobno prijavljeni te koji u cijelosti zadovoljavanu propisane uvjete Javnog poziva.

Odluku o dodjeli financijskih sredstava donosi Povjerenstvo za procjenu prijava kojeg imenuje općinski načelnik Općine Vrbnik.

Povjerenstvo zadržava pravo zatražiti nadopunu odnosno obrazloženje navoda u Obrascu 2 – Podaci o Programskom sadržaju.

**VII. REZULTATI JAVNOG POZIVA, PRAVO PRIGOVORA I POTPISIVANJE UGOVORA**

Rezultati Javnog poziva objavit će se na službenoj mrežnoj stranici Općine Vrbnik u roku od 8 (osam) dana od dana odabira.

Zaprimljene prijave na javni poziv se ne vraćaju.

Prijavitelji imaju pravo na prigovor na Odluku o dodjeli financijskih sredstava.

Rok za podnošenje prigovora je 8 (osam) dana od objave Odluke o dodjeli financijskih sredstava na mrežnim stranicama Općine Vrbnik.

O prigovoru odlučuje Općinski načelnik.

Prijavitelji kojima se odobre financijska sredstva sklopit će sa Općinom Vrbnik Ugovor o financiranju programskih sadržaja kojim će se regulirati međusobna prava i obveze korisnika financijskih sredstva i Općine Vrbnik.

**VII. NAČIN OBJAVE INFORMACIJA**

Informacije o ovom Javnom pozivu, propisani obrasci i dokumentacija te sve obavijesti i promjene uz ovaj Javni poziv, kao i Odluka o dodjeli financijskih sredstava, bit će objavljene na mrežnoj stranici Općine Vrbnik.

**Obrazac 1 - Podaci o prijavitelju na Javni poziv za financiranje programskih sadržaja elektroničkih medija u 2023. godini**

|  |
| --- |
| **1. Naziv prijavitelja (puni naziv)** |
| **2. Adresa sjedišta (ulica i kućni broj, mjesto i poštanski broj)** |
| **3. Osoba ovlaštena za zastupanje (ime, prezime i funkcija)** |
| **4. Kontakt osoba (ime, prezime, funkcija)** |
| **5. Broj telefona/mobitela kontakt osobe** |
| **6 Adresa e-pošte kontakt osobe** |
| **7. Mrežna stranica** |
| **8. Kratak opis elektroničkog medija (koncesija, uređivačka politika, ciljana publika)** |
| **9. Godina osnutka, broj upisa u evidenciju Agencije za elektroničke medije** |
| **10. OIB** |
| **11. IBAN žiro računa** |
| **12. Broj zaposlenih (stalni radni odnos, vanjski suradnici)** |
|  |
| **Napomena** |
| **Mjesto i datum****:     2022.** |

Ime i prezime osobe ovlaštene za zastupanje:

MP

**Obrazac 2 - Podaci o programskom sadržaju koji se prijavljuje na Javni poziv za financiranje programskih sadržaja elektroničkih medija u 2023. godini**

**VAŽNO: Programski sadržaj ne može biti redovna djelatnost prijavitelja, već KONKRETAN sadržaj/program/koncept objava koji je osmišljen u cilju informiranja građana općine Vrbnik**

|  |
| --- |
| **Naziv programskog sadržaja** |
| **Voditelj projekta/programskog sadržaja** (ime, prezime, funkcija, kontakt mail adresa i broj telefona) |
| **Opis programskog sadržaja** (detaljan opis programskog sadržaja koji se predlaže, tematska definiranost i razrada; način obrade tema; kratki sinopsis jedne „pilot“ emisije kao ogledni primjer; oprema tematskih objava ili pojedinačne objave i sl.) |
| **Kvantiteta i pozicija** (broj emisija, odnosno količina tematskih ili pojedinačnih objava - kroz godinu i/ili na mjesečnoj/tjednoj razini; trajanje programskog sadržaja (u minutama), vrijeme emitiranja/repriziranja; pozicija objava u elektroničkim publikacijama – naslovnica, podstranica, posebna rubrika; trajanje dostupnosti objave na predloženoj poziciji i sl.) |
| **Kvaliteta, kreativnost, prilagođenost publici** (način pripreme i objavljivanja programskog sadržaja, uključenost sugovornika i na koji način, upotreba audio, video i foto sadržaja u programskom prijedlogu, najavljivanje programskog sadržaja, zaduženja osoba uključenih u pripremu i proizvodnju programskog sadržaja, načini kojima se tema programskog sadržaja približava i prilagođava publici i sl.) |
| **Dodana vrijednost** (dodatne mogućnosti korištenja predloženog programskog sadržaja u mediju prijavitelja ili na drugim mjestima; objave na društvenim mrežama - način vrijeme i dinamika objava na mrežama i sl.). |
| **Troškovi proizvodnje i emitiranja/objavljivana programskog sadržaja** |
| **Napomena** |
| **Datum** |

|  |  |
| --- | --- |
|   | Ime i prezime osobe ovlaštene za zastupanje:  |

MP